**Demensforskningsprisen**

Nasjonalforeningen for folkehelsen ønsker å stimulere til forskning innen demensfeltet. Vi utlyser derfor en Demensforskningspris som vil bli utdelt under en høytidelig seremoni i februar 2022. Det oppfordres herved til å sende inn forslag på aktuelle kandidater.

Vennligst fyll ut vedlagte nominasjonsskjema og send til [forskning@nasjonalforeningen.no](mailto:forskning@nasjonalforeningen.no) innen 1. oktober 2021.

Prisen er en anerkjennelse som gis på grunnlag av ett eller flere av følgende kriterier:

En forsker eller forskergruppe som har bidratt til banebrytende forskningsresultater nasjonalt og internasjonalt som har økt kunnskapsgrunnlaget om risikofaktorer, årsakssammenhenger, forebyggende tiltak, diagnostiske metoder eller effektiv behandling.

En forsker eller forskningsgruppe som har hatt et ekstraordinært godt nasjonalt og eventuelt internasjonalt forskningssamarbeid og/eller tverrvitenskapelig samarbeid som kan gå foran som eksempel for andre.

En forsker som er tidlig i sin forskerkarriere som har gjort en særlig innsats på områdene nevnt over, og som i framtiden har potensiale til å ta en sentral rolle i å fremme og heve demensforskningsfeltet i Norge.

Se [her](https://nasjonalforeningen.no/om-oss/om-nasjonalforeningen/demensforskningsprisen/) for mer informasjon om kriterier og retningslinjer for Demensforskningsprisen.

Demensforskningsprisen utgjør 200 000 kroner og et grafisk blad. Prisbeløpet skal benyttes til forskningsrelatert arbeid.

Kandidater kan fremmes fra alle forskningsmiljøer, men det er ikke anledning til å fremme eget kandidatur. Nominasjonen skal fremmes via [standardisert skjema (docx)](https://nasjonalforeningen.no/contentassets/18b8a5d51c06465ab39dec50da0e0bc6/nominasjonsskjema_demensforskningspris_2022_nasjonalforeningenforfolkehelsen.docx).

For eventuelle spørsmål, vennligst kontakt: Forskningssjef Anne Rita Øksengård E‐post: anok@nasjonalforeningen.no Tlf: 48 10 21 33